Puukiuas liitetään aina joko muurattuun hormiin tai erilliseen teräspiippuun. Teräspiippu on helppo ja edullinen ratkaisu esim. pihasaunoissa. Teräspiippu asennetaan Suomessa käytännössä aina kiukaan päälle savuliitäntäaukkoon. Teräspiippuun voidaan myös hankkia lisävarusteena piippumallin vedenlämmitin. Muurattuun hormiin liitäntä taas tehdään savuputken avulla joko kiukaan takaa tai kiukaan päältä. Useimmiten kiukaissa tulee mukana pätkä savuputkea takaliitäntäaukon kautta hormiin liittämiselle. Mikäli hormiliitäntä on ylempänä, tarvitaan useimmiten kulmasavuputkia. Kannattaa myös hankkia hyvälaatuinen savupeltilaite, joka helpottaa esim. kiukaan hormin nuohousta.